钦定古今图书集成/明伦汇编/氏族典/第132卷 > 《廖用贤尚友录》 > 辛炳
## 钦定古今图书集成/明伦汇编/氏族典/第132卷 > 《廖用贤尚友录》 > 辛炳

按《宋史辛炳传》：“炳字如晦，福州候官县人。登元符三
年进士第，累官至监察御史，兼权殿中侍御史。先是，
蔡京废发运司转般仓为直达纲，舟入率侵盗，沈舟
而遁，户部受虚数人，畏京莫敢言，炳极疏其弊。徽宗
以问京，京怒，以炳为沮挠，谪监南剑州新丰场，寻提
举洞霄宫，起知袁州，移无为军。靖康初，召为兵部员”
外郎。高宗即位，除左司员外郎，辞。未几，起直龙图阁、
知潭州。明年，以炳懦怯不能，罢之。寻以起居舍人召，
辞。绍兴二年，复以侍御史召，除御史中丞。时方遣使
议和，炳力言：“金人无信，和议不可恃，宜讲求守御攻
战之策。”以疾请外，除显谟阁直学士、知漳州，未赴而
卒。